Oktay

**Oktay** a Fekete Bástya legfurább, legrejtélyesebb és legvészjóslóbb tagja. Immáron három éve tagja a szervezetnek.

## Története

Oktay Sötétpusztán született, ahol anyja és apja a helybéliek szokásokhoz hűen sötét gondolatokat plántáltak az ifjú tudatába, majd megpróbálták megtanítani őt azokat irányítani. Azonban kiskorában Oktayt nem érdekelte a különleges, helyi harcmodor, ezért nem vette komolyan, és próbált szabadulni a sötétségtől, de ezt a szülei nem engedték. Emiatt egy állandó nézeteltérés volt közöttük a levegőben.

Később, egy alkalommal ellenséges harcosok támadták meg a vidéket, és egyedül ő nem tudott semmit tenni a szülőföldjéért és a szüleiért (mert gyenge volt). Ahogyan a sok más barátja, a szülei is életüket vesztették az összecsapás során. Ezt az alkalmat követően nagy motivációval kezdte el művelni a sötétség irányításának a tudományát (immáron a szülei nélkül), és kiderült, hogy nagyon tehetséges. A falu vezetői ezt látva elküldték a Mennydörgés Barlangjának sámánjához, aki ugyan elvállalta az ifjú képzését, de önzetlen megnyilvánulása mögött igazából kapzsi érdekek rejtőztek. Kiderült, hogy a sámán mindössze azért képzi az ifjút, hogy végül megszerezze a hihetetlen érzékét az erő irányításához. Végül Oktay megölte mesterét, mikor az az életére tört. A falu lakó, akik nem tudtak a sámán gonosz tervéről, száműzték Oktayt a faluból, és ezentúl menekülnie kellett.

Némi kaland után eljutott a Halál Templomához, ahol a papok felismerték veleszületett tehetségét a sötétjelleg irányításához, és tovább képezték. A templomban elsajátította a veszélyes haláljelleget, és annak használatát.

Mikor a papoknak hála megtanulta a jelleget, szerzetesnek öltözve hosszú vándorutakra indult, és út közben segített a bajba jutottaknak.

Vándorlásai közben két alkalommal is találkozott Saltennel, akivel már két találkozás után is jó barátokká váltak. Egy későbbi vándorútja során pedig Siyote is találkozott Oktayyal, és felajánlotta a szervezeti tagságot, amelyet Oktay el is fogadott, miután megtudta, hogy Salten is tag.

## Személyisége

Oktay személyisége a legzárkózottabb az egész csapatban. Állandó búskomor hangulatát nem nagyon tudja feloldani, de azért igyekszik megtörni a jeget.

## Megjelenése

Oktay a leges legmagasabb az egész Fekete Bástya szervezetében. Magas termetével ellentétben nem nagyon társaságkedvelő. Kedvenc színe a fekete, és ennek hűen így is öltözködik.

Fekete homlokpántot, Fekete arcmaszkot hord, ráadásul egy széles vállú, magas gallérú, fekete poncsót is visel. Ez alatt egy barna hosszúujjút hord, illetve a kezét is barnásfekete-narancs kesztyű fedi. Oktay egy barna katonai nadrágot, és a szervezet hivatalos bakancsát hordja fekete cipőfűzőkkel. Ezen kívül itt-ott szíjakat erősít magára. Igen erőteljes hatást gyakorolt rá Salten divatstílusa, ugyanis öv helyett egy narancssárgás-barna szövetcsíkot hord a derekán, illetve egy ugyanilyet, ahogy Salten is, a vállán átvetve.

## Képességei

Oktay képességei igencsak különlegesek. A szülőföldje, Sötétpuszta ősi, tradicionális harckultúráját műveli mesterfokon, illetve tovább is fejlesztette ezeket a képességeket.

Az igen speciális sötétjelleggel támad, ami azért rendkívül különleges, ugyan is ezzel a jelleggel elméletileg nem lehet támadni. Eredetileg a sötétjelleg mint korrupciós erő funkcionál; vagyis más jelleggel keveredve megváltoztatja annak működését. A sötétjelleg fizikai **kivetülése** az árnyékjelleg, amelyet Rigon használ.

Azonban Oktay a negatív gondolatokkal fizikailag **manifesztálja** a sötétjelleg energiáit, egy igen pusztító esszenciát létrehozva. Ezt a fekete, sűrű folyadékcseppekhez hasonló energiát aztán kedve szerint irányíthatja. Ha ez az erő hozzáér egy ellenséghez, akkor a bőrén keresztül felszívódik, és teljes érzelmi pusztulásba löki az illetőt. Ez a hatás legtöbbször ideiglenes, de akár okozhat maradandó személyiségváltozást, függve a célba talált mennyiségtől és Oktay szellemi hogylététől is.

Oktay másik, ám ritkábban használt ereje ugyanez a technika a fényjelleggel megvalósítva. Az így manifesztálódó pozitív energia fehéres-vajszínű, és különlegessége, hogy az áldozat ennek hatására "pálforduláson" megy keresztül, vagyis az összes érzése az ellentétévé változik. A benne lakozó legkisebb öröm és boldogság képes kitörni, átvéve az irányítást, illetve ez az energia képes megváltoztatni az illető összes negatív érzéseit,ezáltal "átállítva" az áldozatot Oktay oldalára.

**Fontos kijelentenünk, hogy ez a személyiségváltozás *nem* az elmejelleg által felhasznált utat használja az ellenfél manipulására, hanem annak mélyebb érzéseit.**

Oktay végső technikája az igen-igen veszélyes, de rendkívül kockázatos haláljelleg. Ez a jellegtechnika lehetővé teszi számára a Halál démoni energiájának megidézésére, illetve magába foglalására. Mikor Oktay ezt a technikát használja, egész teste átalakul kavargó erővé (olyanhoz hasonló folyadékszerű anyaggá, mint a sötétjelleg esetében), ilyesformán sebezhetetlen lesz. Ha pedig ez az önállóan gondolkodni képes folyadékörvény hozzáér az áldozatához, akkor az azon nyomban meghal, lelkét pedig magával ragadja a sötétség.

Azonban bármilyen erősnek is tűnhet ez a technika, nagyon sok megkötése és veszélye van. Egyrészt Oktaynak nagyon nehéz megőriznie a tudatát átváltozva. Egy másik hátulütője, hogy ez az állapot rövid idő alatt Oktay minden erejét felőrli, és utána másfél hétig képtelen talpra állni. Ha Oktay kétszer használná egymás után, akkor az ő lelke is elveszne a sötétségben, egy önálló gondolkodásra képes, sebezhetetlen, gyilkos ösztönű pacát hagyva maga után a világban. Illetve minél több időt tölt Oktay átváltozva, annál több ideig tart neki visszaváltozni. És természetesen, ha azelőtt elfogy az energiája, mielőtt visszaváltozva, akkor szintén vége számára a történetnek...

## Trivia

* Oktay kedvenc itala a kávé. Feketén, erősen.